22 मार्च 2011 को इन चारों नेताओं समेत अन्य नेताओं को पार्टी विरोधी गतिविधि में पार्टी से निष्कासित कर दिया गया था. पार्टी ने दाऊ राम रत्नाकर पर पूर्व मुख्यमंत्री अजीत जोगी के करीबी और उन्हें अंदरूनी रुप से लाभ पहुंचाने का आरोप भी लगाया था. लंबे समय तक पार्टी का नेतृत्व करने के कारण रत्नाकर की पार्टी कार्यकर्ताओं में दखल काफी अच्छी थी, लिहाजा उनके निष्कासन के बाद बहुत से कार्यकर्ताओं ने पार्टी से अलविदा कह दिया था, इसके बाद वे रत्नाकर की बनाई हुई “बहुजन समाज मुक्ति मोर्चा” में शामिल हो गए थे. इसके बाद प्रदेश में बसपा पटरी पर नहीं आ सकी. लेकिन अब इस दिग्गज नेता की वापसी से बसपा लड़ाई में आ गई है.